I et år har AaB været ubesejret på hjemmebane, og det nordjyske mandskab har et godt udgangspunkt for at gentage den succes ved onsdagens anden semifinalekamp i pokalturneringen mod AC Horsens. Den første semifinale vandt AaB 3-1 og det nordjyske mandskab har et godt udgangspunkt forud for aftenens andet semifinaleopgør. AaB's cheftræner Kent Nielsen slår da også fast, at holdet har store ambitioner om at spille sig i pokalfinalen, som han kalder en stor dag i dansk fodbold. - Derfor er vi meget fokuserede på at gøre arbejdet færdigt i morgen aften. Vi har bragt os selv i en gunstig situation, men vi har respekt for et Horsens-hold med masser af power og presspil af høj kvalitet, siger Kent Nielsen. Hvis AaB spiller sig i pokalfinalen, så bliver det den 11. af slagsen for nordjyderne.

Referat:
Onsdag aften spiller AaB for en plads i pokalfinalen, og 3-1 sejren i den første semifinale giver et godt udgangspunkt.